બનાવની જાણવા મળતી સઘળી વિગતો અનુસાર બોટાદ શહેરના ઢાકણીયા રોડ પર ભગતની વાડી ખાતે રહેતાં ઈશ્વરભાઈ સવજીભાઈ સોલંકી (ઉં. વ. ૪૩)એ બોટાદ પોલીસ મથકમાં સુરેશ ભેરાભાઈ સોલંકી, વિજય રવજીભાઈ ભાલાળા, યોગેશ રવજીભાઈ ભાલાળા, રોહિત રમેશભાઈ કાલીયા, ત્રણ અજાણ્યા શખસો અને એક અજાણ્યા મહિલા વિરૃધ્ધ ફરિયાદ નોંધાવી જણાવ્યુ હતું કે તેઓની દિકરી સાથે યોગેશ ભાલાળાએ પ્રેમલગ્ન કરેલ હોય તેની દાઝ રાખી ઉક્ત તમામે પ્રાણઘાતક હથિયાર ધારણ કરી ગેરકાયદે મંડળી રચી લાકડી, પાઈપ જેવા હથિયારો સાથે ગઈકાલે રાત્રીના ૮-૩૦ના સુમારે તેના ઘર નજીક હુમલો કરી તેને તેમજ સાહેદ જયેશભાઈને માર માર્યો હતો તેમજ અન્ય સાહેદોને ઢીકાપાટુ વડે માર મારી જાનથી મારી નાખવાની ધમકી આપી હતી.